Dominus Joannes de Cortenaio, miles, de tota terra sua de Corz les barres, et debet portare episcopum in primo adventu suo, ab ecclesia S. Martini Nivernensis usque ad ecclesiam S. Cyrici. Odetus de Barris, domicellus, de eadem terra de Corz les barres, et debet portare episcopum ut predictus. De Sacro Palatio domicellus ratione uxoris suæ de tota terra sua de Putheolis et debet portare dominum episcopum, etc... Dominus Erardus de Tiengiis, dominus de Druyaco, miles, tenet in feodum a domino episcopo Nivernensi castrum de Druyaco, prata, nemora, vineas, terras, stagna, molendina, homines taillabiles, viridaria, riparias ad ipsum castrum pertinentes omnes et singulas, omnia feoda, retrofeoda, quæ ab ipso domino Erardo ibidem tenentur, omnia et omnes ac omnimodas pertinencias dicti castri, quæcumque sint et quocumque nomine censeantur. Et debet portare dominum episcopum Nivernensem in primo adventu suo ab ecclesia sancti Martini Nivernensis usque ad ecclesiam beati Cyrici Nivernensis. Petrus Fabri cantor Nivernensis fecit fidelitatem et homagium reverendo in Christo patri et domino, Domino P. Dei et sedis apotolice gratia episcopo Nivernensi, ratione cantoriæ memoratæ. Acta sunt hæc apud Perriniacum in capella dicti castri Perriniacensis, anno Domini MºCCCXXXVII, die martis XIII mensis januarii. Petrus de Provilla scolasticus Nivernensis fecit fidelitatem et homagium reverendo in Christo Patri et domino Domino P. Dei et apostolice sedis gratia episcopo Nivernensi, ratione scolasticæ dignitatis predictæ, anno, die, loco quibus supra. (Fol. 59 du Cartulaire). Terra quam acquisivit Guillelmus Coquille, burgensis a nobili viro Guillelmo de Meso, milite, sita apud Mesnil, in parrochia de Marziaco, movet et est de feodo ligio domini episcopi Nivernensis cum domo ibidem existente et cum fossatis et pertinenciis. (Fol. 60.) Anno Domini MCCCXX die veneris in festo S. Petri ad vincula requisivimus dominum Ludovicum de Claromonte super feudo quod a nobis tenet et homagio ad quod. nobis tenetur. Ipse finaliter respondit quod usque ad festum proximum Nativitatis Domini tantum faciet quod nobis sufficiet. Et fuit presens magister Nicolaus capellanus suus. Et fuit Parisius in domo sua. (Fol. 66.) Anno domini 1296, Die dominica post octabas Pasche 1a die aprilis, Ludovicus comes Nivernensis receptus fuit processionaliter in primo adventu suo, in ecclesia Nivernense, presente reverendo patre Joanne D. Gr. Nivernensi episcopo. Qui comes, post oblationes ab eodem in altari B. Cyrici factas, adductus in choro ad sedem in qua constructum est thesaurarium ejusdem Nivernensis ecclesie ut sederet. Ibidem dicto domino episcopo homagium fecit prout predecessores sui domino episcopo antea fecerant, presentibus nobilibus viris et illustribus domino Philippo de Flandriis, comite de Tieta, ejusdem comitis avunculo, domino Guillelmo de Barris, domino Asperimontis et Guierchie, Domino Guillelmo de Tiengiis, domino Roseimontis, Domino Guichardo de Castro Le Perron, domino de Feritate-Calderonis, domino ballivo de Auzeio, domino Hugone de Verreriis, domino de Selleres, domino Petro de la Palice, domino Guillelmo domino de Baserna.